KIRJALLINEN KYSYMYS E-4108/98

esittäjä(t): Alexandros Alavanos (GUE/NGL) komissiolle

(14. tammikuuta 1999)

Aihe: Kreikan "Rautatiet"-toimintaohjelma

Kreikan "Rautatiet"-toimintaohjelman alaohjelmissa 1 ja 3 viitataan rakennustöihin Ateenan-Thessalonikin radalla ja Peloponnesoksen rautatieverkon parantamiseen. Kreikan valtion rautateiden vastikään julkistamassa Kreikan rautatieverkoston modernisointiin tähtäävässä toimintaohjelmassa ei kuitenkaan ole mainintaa mistään suunnitelluista rakennustöistä Lianokladin ja Domokosin välisellä rataosuudella Ateenan-Thessalonikin radalla eikä Peloponnesoksen rautatieverkoston modernisoinnista.

1. Ottaen huomioon, että komissio on päättänyt tukea rautatieverkoston elvyttämistä, mitä mieltä se on edellä mainituista eroavaisuuksista?

2. Mikäli Paleofarsalan ja Kalambakan välisen rataosuuden uudistamista ja modernisointia ehdotetaan, aikooko komissio myöntää tälle hankkeelle rahoitusta yhteisön varoista?

Komission jäsenen Monika Wulf-Mathiesinkomission puolesta antama vastaus

(3. maaliskuuta 1999)

Kreikkaa koskeva yhteisön tukikehys (YTK) vuosille 1994-1999 on Kreikan valtion rautateiden liiketoimintasuunnitelman ja Ateenan ja Tessalonikin välisen radan osalta "huomattava ponnistus rautatieliikenteen parantamiseksi, mikä ilmenee Kreikan valtion rautateiden investoinnit, uudenaikaistamisen ja toiminnan käsittävän liiketoimintasuunnitelman laatimisena. Yhteisön tukikehyksen soveltamisjakson aikana tehdyissä investoinneissa etusijalle asetetaan Euroopan laajuiseen rautatieverkostoon kuuluva Patraksen-Ateenan- Tessalonikin rata. Ateenan ja Tessalonikin välisen radan infrastruktuurin (maa- ja vesirakentaminen, viestitys, televiestintä, sähköistäminen) valmistuminen on mahdollista siten, että pitkällä aikavälillä kyseisellä osuudella voidaan saavuttaa 200 kilometrin matkustusnopeus tunnissa, koska rahoitusta saadaan sekä rakennerahastoista että koheesiorahastosta. Vuoteen 2000 mennessä Ateenan ja Tessalonikin välisellä osuudella on 88-prosenttisesti kaksi rataa (60 kilometrille Lianokladin ja Domokosin välisellä osuudella, jonka muuttaminen olisi erityisen vaikeata ja kallista, jää yksi rata) ja matkan kesto lyhenee 4 tuntiin 20 minuuttiin vuoden 1994 5 tunnista 50 minuutista ja vuoden 1993 6 tunnista 15 minuutista.".

Kreikan valtion rautateiden liiketoimintasuunnitelma on laadittu rautateiden toimenpideohjelman yhteydessä ja Kreikan hallitus on sen hyväksynyt. Sen toteutuksen yhteisrahoittaa sama toimenpideohjelma, ja kansainvälistä konsulttia, joka auttaa Kreikan valtion rautateitä osallistumalla toimenpideohjelman toteuttamisesta vastaavan erityisasiantuntijaryhmän toimintaan, ollaan palkkaamassa. Ateenan ja Tessalonikin välisen radan Tithorean-Lianokladin osuuden toisen radan ja Kallidromon tunnelin rakentaminen kuuluvat myös rautateiden toimenpideohjelmaan. Parhaillaan tarkastellaan mahdollisia vaihtoehtoisia ratkaisuja erityisen kalliin ja vaikean Lianokladin-Domokosin osuuden toisen radan rakentamiseksi ennen seuraavaa ohjelmakautta koskevien lopullisten päätösten tekemistä.

Koheesiorahaston osalta komissio ei ole saanut yhtään Lianokladin-Domokosin hanketta koskevaa yhteisrahoituspyyntöä. Koheesiorahasto yhteisrahoittaa sitä vastoin kyseisellä osuudella Pireuksen-Ateenan-Tessalonikin rataosuuden sähköistämistä, Tessalonikin-Aleksandropoliksen radan rakennustöitä, Evangelismosin-Leptokarian Thriassion-Korintin radan rakennustöitä, Thriassion Pedion järjestelyratapihan rakentamista, Thriassion ja Pireuksen sataman välisen yhteyden tutkimista sekä Paleofarsalan-Kalambakan radan rakennustöitä. Mainittujen hankkeiden kokonaiskustannukset ovat 898 miljoonaa euroa, josta koheesiorahaston osuus on 560 miljoonaa euroa. Paleofarsalan-Kalambakan radan rakennustöiden kokonaiskustannukset ovat 34 miljoonaa euroa, josta yhteisön rahoitusosuus on 29 miljoonaa euroa. Jos jäsenvaltio tekee uusia hankkeita tai edellä mainittujen hankkeiden muutoksia koskevia hakemuksia, ne käsitellään koheesiorahastossa vahvistettujen ensisijaisuusperusteiden ja sen käytettävissä olevien varojen mukaisesti.

On syytä muistuttaa, että Euroopan laajuiset verkostot yhteisrahoittavat osan Lianokladin-Domokosin osuuden tutkimuksista (vuonna 1994 tehty päätös - taloudellista tukea 1,5 miljoonaa euroa). Paleofarsalosin ja Kalambakan välisen rautatielinjan laajentamisen osalta työt yhteisrahoitetaan osittain Euroopan laajuista verkostoa koskevasta budjettikohdasta (vuonna 1993 tehty päätös - taloudellista tukea 7 miljoonaa euroa).